Mens det nordligste Norge, herunder Svalbard, ligger nord for Polarcirklen, når det sydlige Norge med bl.a. Oslo ned på breddegrader i nærheden af det nordligste Danmark. Dermed kan vejret i Norge ikke skæres over én kam. Alligevel kan vi med en vis sikkerhed sige, at det kan blive temmelig koldt, hvis du rejser til Norge, særligt Nordnorge i vinterperioden, hvor det også vil være ret mørkt. Til gengæld er det i denne periode, nordlyset udspiller sig på polarnatten, og særligt på Svalbard er chancerne gode i vinterhalvåret. Hvis ikke man har planer om at stå på ski eller se nordlys, kan det altså anbefales at rejse i sommerhalvåret, hvor der er lyst og behageligt. Vær dog opmærksom på, at varmt tøj er nødvendigt i de nordlige egne, selv om du rejser i løbet af midsommeren.
Se alle vejrkort i Norge